Tā, kolēģi. Zinu, ka gribat iet mājās,
bet jānokārto daži saimnieciski jautājumi.
Jaunā darbinieku novērtēšanas procesa ietvaros
jūs veicāt testu, lai noskaidrotu, kāds darbinieks esat.
Pēc tā veikšanas jūs saņēmāt pārskatu, kurā minētas jūsu stiprās un vājās puses
un ieteikumi, kā uzlabot jūsu sniegumu uzņēmumā.
Jums tas bija jāparaksta un jāatdod man.
Vienkārši. Patiesībā tik vienkārši,
ka to ir izdarījis ikviens MQ darbinieks,
izņemot tos, kas atrodas šajā telpā.
Jums katram noteikti ir kāds iemesls, kādēļ nepildāt šos vienkāršos norādījumus,
bet mēs neiesim prom, kamēr pārskati nebūs parakstīti.
Tāpēc būsim saprātīgi pieaugušie - parakstīsim pārskatus, lai tiekam mājās.
Izklausās labi?
-Nē. -Nē, nē.
Tāpēc, ka šis tests nekam neder.
Mēģināsim vēlreiz!
Uzņēmuma noteikumi paredz,
ka man jāuzklausa katra darbinieka iebildumi.
Bet, pirms to visu sākam,
es piedāvāju trīs atvaļinājuma dienas ikvienam, kurš parakstīs tūlīt pat.
Pārdots!
Ar lielāko prieku.
Kankuna, es jau nāku.
Redzat? Tieši tik viegli.
-Parakstiet un... -Man ir problēma.
Kāds pārsteigums!
-Man nepatīk dzīvnieks, kuru piešķīri. -Es neko nepiešķīru.
To, kāds dzīvnieks tevi raksturo, noteica tavas atbildes.
Tas ir vienkāršots informācijas apkopojums.
Un apkopojumi var būt mazliet garlaicīgi. Šādi ir jautrāk.
Tas ir jautri! Piedodiet, piedodiet!
Par skaļu? Esmu pieradusi pārkliegt radiatora trokšņus vienatnē. Tāpēc...
Cilvēku raksturošana ar kādu dzīvnieku nav jautra.
Tas ir noniecinoši un galīgi neprecīzi.
Ak tā? Kāds dzīvnieks tev sanāca?
-Paviāns. Tas ir tik... -Jā, protams.
-Trāpīts. -Loģiski.
-Es piekrītu Reičelai. -Paldies.
Tests nav precīzs.
Ar testu viss ir kārtībā. Tas tikai...
Tas vienkārši piešķir apzīmējumu tam, ko mēs jau tāpat zinām.
Piemēram, to, ka testētāja ir paviāns. Visi zinām, ka tas tā ir. Vai ne?
Vai ka es esmu lauva - loģiski, jo tas, protams, ir džungļu valdnieks.
Labi. Ja tevi apmierina tavs dzīvnieks, kāpēc tu te esi, Aien?
Man kā vadītājam būtu jāzina, kāds dzīvnieks katram ir.
-Tavuprāt, tas ir nepieciešams? -Nē, un man patiesībā vienalga.
Bet gribu zināt, kas ir Popijai. Pasaki, kas viņai ir!
Es tev to nevaru pateikt.
Bara drošības vārdā man ir jāzina, kas viņai ir.
Nē. Es nevaru pateikt, jo Popija testu neveica.
Ak vai!
Ko?
Viņa ir tik aizņemta ar darbu, ka Monreāla ļāva viņai testu nepildīt.
Izklausās, ka džungļu valdniece ir Popija.
O, nē. Nē, nē.
Es to nemūžam neparakstīšu. Nemūžam.
Paldies, Bred. Kā es varētu panākt, lai tu paraksti un ej prom?
Nekā. Tests mani neuztrauc.
Tas viss ir muļķības. Esmu te, lai iegūtu informāciju.
-Un tu? -Es parakstītu. Breds atņēma pārskatu.
Parakstīs pēc manis. Te viņai ir daudz, ko mācīties.
Nezinu, ko es varētu mācīties no peles.
Bredlij! Tu esi pele? Es arī. Peļu draudzība!
-Cik mīļi! Jūs ar Sjū esat vienādi. -Esam vienādi.
Nē. Neesmu pele. Es tajā stulbajā testā atbildēju uz labu laimi.
Tev sanāca pele, pat necenšoties?
Loģiski.
Kāds dzīvnieks sanāca tev, Džo?
Haizivs.
Un tā tas sākas.
Kas notiek?
Es paredzēju, ka šī diena pienāks.
Džo uzskata, ka ir gatava nostiprināt savu ietekmi, un cenšas mani aprīt.
Beidz! Vai tad pele haizivij ir kāda maltīte?
Mazs padoms: ja uzbruksi, būs nāvīgs prettrieciens.
Vari būt drošs: ja pietuvosies maniem zobiem, pārkodīšu rīkli.
Ko? Neviens nevienu nenogalinās.
Pārnestā nozīmē.
Pieminiet manus vārdus! Kad šī deja būs galā, viens no mums būs otram mutē.
Tā. Ko es palaidu garām?
Breds un Džo dejo un cenšas viens otru apēst.
Velns un elle!
Ja drīkstu!
Velns! K. V., aizmirsu, ka tu tur esi.
Es noteikti daudz ko esmu palaidis garām.
Jā, zini, vecīt?
Es palūdzu māksliniekiem kaut ko uzbliezt, lai tava klātbūtne būtu mazāk ērmīga.
-Apžēliņ! -Šādi ir daudz ērmīgāk.
Tieši tā būtu teicis paviāns, vai ne?
Mirkli pacietības!
Uzmanīgi!
Un kā ir tagad?
-Kā es izskatos? -Nemaz ne tik slikti.
-Spocīgi. -Kopskats ir tīri jauks.
Nu, ar jūsu atļauju es gribētu ierosināt apmaiņu.
Man teica, ka es nesaņemšot nākamo algas čeku, ja nepaveikšu kādu uzdevumu.
Tā. Ja kāda visiem zināma persona
parakstītos uz apliecinājuma punktētās līnijas,
es būtu motivēts izdarīt to pašu.
Ja tu runā par politkorektuma kursu, no kura izvairies,
es nevaru parakstīt, kamēr neesi to apguvis.
Tātad video jānoskatās līdz beigām.
Ideoloģiski video? Testi, kas kategorizē cilvēkus? Tas ir orvelisms.
-Tu esi sasodīts robots! -Es piekrītu K. V.
Tiešām?
Ne jau par video.
Video viņam ir jānoskatās.
Es tikai domāju, ka nevar cilvēkus sabāzt glītās kastītēs,
pielāgojot gatavam naratīvam.
Nu, piemēram, es.
Esmu daudzpusīga sieviete, kas ir arī homoseksuāla krāsainā.
-Kāda krāsainā? -Esmu pa pusei aziāte.
Mamma ir dzimusi Taizemē.
Taizeme. Tik daudz siltu atmiņu.
Bangkoka? Tā arī ir, kā izklausās.
Puketa? Neatteikšos.
Reiz es biju līdz ceļiem dubļos kopā ar...
-Zini ko? -Nē, nē! Nē.
Es atskaņošu politkorektuma video.
Kerola, pagaidi! Šis tev patiks.
Un tu nedrīksti atgriezties, kamēr nebūsi noskatījies.
Kā vēlies, fašiste.
Pretojies, mans Āzijas brāli! Māsa.
Atvaino, es joprojām nezinu, kā tevi saukt.
Vai kāds izstums viņa rumpi laukā?
Es! Es to izdarīšu.
-Izved mani ekskursijā, labais kungs. -Jā. Labi.
Tas man atgādina, kā ratiņkrēslā stūmu tēti.
Klau, vai tu zini kādus psalmus?
Vai varam atgriezties pie tā, ka viņa nav baltā? Mani tas aizvaino.
Mani aizvaino tas, ka tas aizvaino tevi.
-Tā ir svarīga manas identitātes daļa. -Pasaki kaut ko taju valodā!
-Runāt es nemāku, bet saprotu. -O, forši.
Ko?
Es teicu: "Melns, balts, brūns, zaļš.
Tu esi kaitinošākais cilvēks pasaulē."
Deviņdesmitajos man bija tajiešu draudzene.
-Varbūt tā bija Reičelas mamma. -Fui!
-Džo! -Džo! Nav iemesla būt nejaukai.
Esmu par jaunu, lai būtu varējis tikties ar viņas, jādomā, tikpat kaitinošo māti.
Mana māte nav kaitinoša.
-Tad tev tas ir no tēta. -Ak dievs!
Nevar būt, ka esmu vienīgā, kam šis tests šķiet netaisns.
Netaisns?
Domā, ja esi pa pusei baltā, vari teikt "netaisns"?
Es atvainojos.
Vai to tu iemācījies privātkoledžā, ko apmaksāja ieguldījumu fonds?
-Jā, Kerola. Viņa... -Ne tagad, aproču žvadzinātāj!
Gribi zināt, kas ir netaisni?
Tas, kā darbinieku novērtēšana tika veikta agrāk.
Kad Kerolai bija jāstaigā apkārt, jāklausās par jūsu bērnības traumām
un jūs man rādījāt izsitumus, it kā es būtu medicīnas enciklopēdija.
Es pie tā neatgriezīšos. Skaidrs?
Dzirdat? Es neatgriezīšos! Zināt ko? Man vajag piecas minūtes.
Viņa mums... Tu mums sataisīji ziepes.
LAUVA - PAŠPĀRLIECINĀTS HAIZIVS - VILTĪGA
PAVIĀNS - GUDRS, VAĻSIRDĪGS
PELE - PAZEMĪGA, CIEŅPILNA, GODĪGA, ĪSTA KOMANDAS SPĒLĒTĀJA
Ei, ei! Laukā no turienes!
-Bet mēs esam badā! -Jā!
Paklau, Kerola, man vajag olbaltumvielas, un te nav nekā ēdama.
Lauvam ir jāēd.
Jūs varat parakstīt pārskatu un doties kārtīgi paēst.
Pie velna, es izmaksāšu.
Negribu parakstīt. Man nepatīk būt ūdram.
Tiešām? Bet ūdri ir tik mīlīgi.
Varbūt es negribu būt mīlīga.
Atkārtoju - tas jūs nedefinē.
Tas ir tikai vienkāršots veids, kā raksturot jūsu personību.
Cik precīzs tas var būt? Deividam sanāca vilks.
Tieši tā, mazā.
-Es esmu vilks. -Jā, mēs zinām.
Viņš par to vien runā. Dižākā nedēļa viņa mūžā.
Tad kāpēc neparaksti pārskatu?
Nav vilka dabā apvelties un atklāt savu mīksto pavēderi.
Īpaši ne autoritāšu priekšā.
Nē, Kerola. Es eju, kur man tīk.
Telpa šķiet mazāka.
Ak dievs!
Turklāt es savu pārskatu atstāju Jorbalindā.
-Es nezinu, ko tas nozīmē. -Es teicu - Jorbalindā.
Nu labi. Es būšu tas, kurš uzdos to jautājumu.
Deivid, kāpēc tu biji Jorbalindā?
Bredlij, vai negribi atklāt jaunumus?
Deividam ir draudzene.
Cik mīļi.
-Jā, jauki. -Sīkums.
Viņa ir atraitne.
-Jā, tad skaidrs. -Bet viņa ir jauna atraitne.
-Tas ir daudz skumjāk, vecīt. -Kā viņas vīrs nomira?
Es nezinu. Vēl neesmu pavaicājis. Viss vēl ir svaigs.
Attiecības vai līķis?
Attiecības, Džo. Nu, vispār abi.
Paklau, tas... Iet visai labi.
Vakar nakšņoju tur un, teiksim tā,
gulēju visai maz.
-Viņa raudāja? -Jā.
Jā, viņa uz visu reaģē jūtīgi.
Viņai nomira vīrs, tāpēc...
Turklāt man bija jāizbrauc četros no rīta. Tas ir ļoti tālu...
Satiksme uz sešdesmitās... Esat pa to braukuši?
Deivid, zini ko?
Es tev izdrukāšu pārskata kopiju, lai vari parakstīt.
Klau, Kerola! Vai izdrukāsi arī man?
Protams.
Iepriekšējo Breds var izmantot kā pakaišus savā peļu namiņā.
Bēdz prom? Neizskatās pēc haizivs gājiena.
-Baidies ar mani cīnīties? -Es no tevis nebaidos, Bred.
Es zinu par cūku.
Ko? Cūka? Aplī cūkas nav.
Keita, mazpulcēnu cūka.
Kad pienāca laiks to nokaut, Bredam kļuva žēl.
-Pārejošs vājuma mirklis. -Par to es neesmu droša.
Pat strādājot MQ, esi parādījis savu īsto dabu.
Atradi Deividam sievieti, un nu viņš ir sadomājies, ka ir vilks.
Ei! Tests tikai apstiprināja to, ko mēs jau domājām.
Es tiešām atradu Deividam sievieti, un viņš ir sadomājies.
Vai tas bija vājums? Vai stratēģija?
Padomā, cik ietekmējams viņš būs, kad viss pajuks. Un tā būs.
Nebūs vis. Viņa jau noņēma trīs sava nelaiķa vīra fotokolāžas.
Šis vilks ir midzenī uz palikšanu.
Pieņēmi Deinu atpakaļ, kad viņa izgāzās kā straumētāja.
Jā, pēc paviāna lūguma, un nu viņa ir mana.
-Vai viņi runā par tevi? -Par citu paviānu.
Bet tu viņu neesi izmantojis.
Tu viņai palīdzēji aiz labas sirds.
Tu tiešām esi pele.
-Tu paglābi mani no atlaišanas, Bred? -Nē, stulbais ūdr.
Labi. Zināt ko? Aizmirsīsim dzīvniekus! Labi?
Aizmirstiet! Neviens nav dzīvnieks.
Nē, Kerola. Es nevaru aizmirst dzīvniekus.
Te teikts, ka ūdri ir "emocionāli, patīkami, sabiedriski un iejūtīgi".
Bet es esmu nopietns cilvēks un gribu, lai mani uztver nopietni.
Tā. Kā cilvēks, kas Deinu pazīst vislabāk...
Kāds ir viņas otrais vārds?
Ko?
Otras testētājas. Tavas draudzenes, par kuru tik daudz zini.
Kāds ir viņas otrais vārds?
Viņas otrais vārds ir...
-Kīša. -Nē.
Labi.
Vecīt, vienalga. Ja?
Es Deinu pazīstu, un viņa ir pārāk daudzšķautņains un sarežģīts cilvēks,
-lai viņu definētu... -Gribu būt vilks.
Visi grib, mazā.
Gribi būt tāda kā Deivids?
Nē. Man tikai šķiet, ka tas man atbilst labāk. Skaties!
-Te teikts: "Vilki ir neatkarīgi." -Jā.
-"Hiperkoncentrēti." -Kā lāzers.
-"Pamana detaļas." -Sīkumiem ir nozīme.
"Un pret autoritātēm attiecas ar veselīgu necieņu."
Un tā arī ir. Esmu vilks no purna līdz astes galiņam.
Nebozieties, citādi sajutīsiet ilkņus.
Saprotat?
-Nē. -Ko tu tur muldi?
Es gribu pateikt, ka nevaru būt ūdrs un programmētāja.
-Likās - esi testētāja. -Pagaidām.
Bet es domāju pieteikties datorzinātņu studijām Bērkli.
Pag! Tiešām? Kāpēc nepateici? Bērkli ir sešu stundu brauciena attālumā.
Tas nu gan ir gaisa gabals, ko mērot attiecību dēļ.
Vai varam par to parunāt vēlāk?
Es negribēju, ka tas atklājas šādi.
Jā. Varam par to parunāt vēlāk. Viss kārtībā.
Es parakstīšu, Kerola.
Vienalga. Viens nokārtots, pārāk daudzi vēl atlikuši.
Kustēsimies uz priekšu!
Labi, Kerola. Esmu klāt. Kaut nu tas būtu kas labs.
Ko? Nē. Mēs vairs nevienu nepievienojam.
Kas notiek? Esmu izsaukta uz pārrunām?
Jā, jo visi ir dusmīgi, ka tu nepildīji testu.
Tiešām?
-Ne visai, nē. -Nē.
-Ir gan.
Viņi apspiež jūtas. Tici man! Es savu baru pazīstu.
Manuprāt, tu negribēji to pildīt aiz bailēm, ka tas atklās,
ka esi kaut kāds patoloģiski egoistisks narciss.
Ko? Tas izklausās pēc tevis. Es esmu lielisks boss.
Pasaki viņam, Deina!
Jā.
Viņa ir.
Cik entuziastiski. Kāpēc tu te esi?
Negribu parakstīt pārskatu.
Nav svarīgi, ko gribi. Tu strādā pie manis.
Dari, ko gribu es! Paraksti pārskatu un ej prom!
Labi.
Es parakstīšu.
VILKS - DB
Tas nav uz pārskata, bet es to pieņemšu.
Māšele izmainīja scenāriju.
-Deivid! -Deivid!
Piedodiet!
Popij, cik tu esi lieliska darbaudzinātāja!
Tev jāuzstājas TED par kliegšanu uz padotajiem.
-Piedrāzt tevi! -Kerola,
gribu iesniegt sūdzību par seksuālu uzmākšanos.
Popija nupat visu priekšā pateica, ka grib mani "izdr...".
Es negribu tevi "izdr...".
Ak tā?
Tad kāpēc tu par to sapņo?
Čau, Popa!
Tu par to zini?
Lauva par savu baru zina visu.
Mēs konstatējām,
ka tie sapņi ir par varu un ietekmi.
Atzīmē, Kerola: Popija sapņo par manu varu un ietekmi.
-Tāpat kā Deivids. -Jā.
-Nevaru teikt, ka neesmu sapņojusi. -Epidēmija.
Es aizeju.
Neparakstīšu, kamēr viņa neizpildīs testu.
Popij, pagaidi!
Ir absurds pievienot šim sviestam vēl kādu, bet vai tu varētu veikt testu?
Tad tas viss beigtos.
Zini, Kerola?
Lai pierādītu, ka neesmu tāds ego briesmonis, kāds ir Aiens,
es mīļuprāt izpildīšu testu, lai palīdzētu savai darbiniecei.
-Bet es nestrādāju pie tevis. -Vai gribi, lai izpildu testu?
-Lūdzu. -Kā tas jādara?
Atbildi uz katru apgalvojumu ar ciparu no viens līdz pieci.
Viens nozīmē "pilnībā piekrītu". Pieci - "noteikti nepiekrītu".
Negribu lekties ar autoritāti,
bet man šķiet, ka tu tos ciparus samainīji vietām.
Vari būt drošs, ka ne.
Domāju, ka jā, mazā.
Es visu atzīmēju pretēji.
Deivid, vai varētu būt, ka tu testu veici otrādi?
Tātad, ja tu būtu atbildējis pareizi, tev būtu sanācis pretējais dzīvnieks.
TAURENIS
Parakstīšu! Tūlīt parakstīšu. Lūk, tā. Klikt, klikt!
Jo es esmu vilks.
Un vilks dodas prom, mīļie.
Lifts ir citā stāvā, tāpēc jāpagaida. Ir jāpagaida.
Ziniet, kāpšu pa kāpnēm. Vilks dodas prom, mīļie.
Nu...
Varbūt tomēr braukšu ar liftu, jo ir daudz stāvu.
Vilks dodas prom, mīļie!
Velns! Tas brauc augšup?
Tur aiziet taurenis vilka ādā.
Aien, ja tev ar Popiju viss cauri un vajag jaunu protežē, esmu pieejama.
Būtu labi atgriezties pie īsta superplēsoņas.
Pārmešanās no viena ietekmīga cilvēka pie cita, lai pierādītu, ka esi haizivs,
tikai pierāda, ka neesi haizivs.
Tu esi pielipējzivs.
Nesvarīga līdzskrējēja barības ķēdes apakšgalā.
Tu nekad nebūsi haizivs.
Tad kāpēc tu mani pieņēmi? Aiz žēluma?
Nē, protams, ne.
-Tā būtu jauka rīcība. -Tad tas bija aiz bailēm.
Tu manī saskatīji ko biedējošu, tāpēc tev vajadzēja to pievilkt sev klāt.
Apžēliņ, lūdzu, nesāciet atkal riņķot!
Un tev ir taisnība. Es tiešām tev pieķēros.
Bet es neesmu pielipējzivs.
Esmu nēģis. Esmu izsūkusi tevi sausu, un man vairs nav, ar ko baroties.
Tāpēc man tevi vairs nevajag.
Pārskatu!
Lūk, kā ir ar parazītiem: tie nespēj izdzīvot bez saimnieka.
Esi uzmanīga, izvēloties nākamo, kam pieķerties.
Nedzesē muti, pele! Tu pat neesi manā barības ķēdē.
Tas bija dīvaini, taču īpatnēji aizraujoši.
Varēja man vienkārši iedot.
Es tepat vien esmu.
Labi. Darīts!
Lieliski. Kerola, tūliņ pat novērtē, lai varam beigt.
Jā.
Ziniet, rezultāti nav tik svarīgi kā process.
-Tāpēc jums vajadzētu... -Kas viņai sanāk?
Lauva? Arī viņai sanāk lauva?
Manuprāt, pareizi.
Nē, tas nav loģiski.
Barā nevar būt divi vadošie lauvas.
Bet tu mani iecēli par radošo līdzdirektori.
Tu mani padarīji par lauvu.
Galvenais, ka tagad zini. Tāpēc tev jāparaksta pārskats.
Neko es neparakstīšu. Nezinu, kas viņa ir, bet lauva nav.
Es neparakstīšu, kamēr viņš neatzīs, ka esmu lauva.
Viņa testā droši vien meloja. Lūk, kā bija. Viņa meloja.
Arī viņš droši vien meloja. Iedod viņa testu! Dod! Dod!
Tas mani nobeigs.
Labi. Kā ar šo?
"Patiesumu es vērtēju augstāk nekā patmīlību." Tev ir "pilnībā piekrītu".
-Jā. -Aien,
tas krekls ir tik ciešs, ka es patiesi varu saskatīt tavus krūtsgalus.
Kāpēc tu skaties uz maniem krūtsgaliem?
Grūti neskatīties. Tu savā ziņā uzprasies.
Tā ir upura vainošana. Nedrīkst vainot mani.
Tu neesi nekāds upuris!
Nu labi. Kā ar šo?
"Manu virzību kavē bailes."
Tu atzīmēji "daļēji nepiekrītu".
Tu atzīmēji "noteikti nepiekrītu". Tie ir meli.
Tavu virzību kavē lērums baiļu.
-Piemēram? -Tu baidies būt ievainojams.
Ievainojams? Es nebaidos būt ievainojams.
Tu esi tā, kas baidās būt ievainojama.
Atbalsti mani, Kerola! Tu esi sarunas vadītāja.
Nē, neesmu. Drīzāk esmu ķīlniece.
Bet, ja tas palīdzēs virzīt šo procesu uz priekšu,
varbūt jums abiem jāatklāj savas lielākās bailes,
lai pierādītu, ka nebaidāties būt ievainojami.
Labi, lai notiek!
Es baidos, ka pārstrādāšos, cenšoties padarīt šo spēli lielisku,
un spēka gados nomiršu no sirdslēkmes.
-Ai, lūdzu! -Aien, nu taču!
Izbeidz to pašslavinošo muldēšanu!
Vai tu nevarētu ieskatīties sevī un atklāt šai sievietei savas bailes,
lai mēs tiekam prom?
Nu labi.
Varbūt...
man ir bail,
ka MQ ir mana vienīgā labā ideja.
Un varbūt man ir bail, ka Popija ir jaunāka...
gudrāka lauva.
To es negaidīju.
Labi. Tava kārta, Popij.
Dziedāt.
-Ko? -Man ir bail publiski dziedāt.
Kas tas par sviestu? Es biju pret tevi atklāts.
Tu pirmoreiz mūžā esi atklāts un par to gribi balvu?
Nē. Es neprasu balvu.
Tikai prasu, lai arī tu esi atklāta.
Nu, kā ir, tā ir.
Sasodīts! Aiens tev uzticējās, bet tu viņu vienkārši atšuvi.
Domāju, tas parāda, ka viņš te ir īstais lauva.
Ak dievs! Kāda starpība?
Man tas stulbais tests nemaz nav jāpilda!
Bet labi. Labi. Tu esi vienīgais lauva, Aien.
Tu esi galvenais. Vai to tu gribi dzirdēt?
Tu esi boss! Laimīgs? Vai tagad esi laimīgs?
Ne gluži.
Vai zināt, kurš ir laimīgs? Es!
Jo es tieku mājās! Jā!
Ak dievs! Man vajag ko nomierinošu.
Ieliešu sev kārtīgu šļuku, dārgā.
Ak dievs! Kāpēc tu vēl esi šeit?
Iestrēgu pagrabā, jo man nav līdzi atslēgas kartes.
Centos uzbraukt augšā, bet...
-Es saucu pēc palīdzības. -Nē. Kāpšu pa kāpnēm.
Pagaidi! Man jāpaņem... Kerola! Pagaidi!
Lifts nedarbojas. Kerola!
Es melotu,
ja teiktu, ka situācija nebija mazliet neveikla.
Paklau, es atvainojos.
Es tikai mazliet sadusmojos, kad pateici, ka neesmu lauva.
Taisnību sakot,
man iet grūti ar paplašinājumu un...
man pietrūkst tavas klātbūtnes.
Tu man ticēji tā,
kā neviens nekad nav ticējis, un...
tas man tagad noderētu.
Es tev neticu.
Un bez manis tev nekas nesanāks.
Un labākais ir tas,
ka arī tu to zini.
Tulkojusi Aija Apse